
Број: 05-96-16/2023
Датум: 21.08.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Иване Гаврић из Челопека, за издавање еколошке дозволе за објекат мљекаре који се налази у насељеном мјесту Баљковица, град Зворник, од 27.03.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Ивани Гаврић из Челопека, ЕКОЛОШКА ДОЗВОЛА за објекат мљекаре који се налази у насељеном мјесту Баљковица, град Зворник, на грађевинској парцели означеној као к.ч. број: 2513/2 К.О. Незук. 
2. Опис активности и постројења за које се издаје еколошка дозвола:
Предметни објекат је у фази изградње, сталног је карактера, спратности Су + Пр. Намјена објекта је прерада млијека 100 l млијека дневно.
Предметни објекат се састоји из сљедећих цјелина:
· Производни објекат – мљекара – димензија 11,20 m х 14,40 m
· Лабараторија

· Сала за пријем млијека

· Просторија за дегустацију

· Просторија за зрење

· Хладњача готових производа

· Купатило 
Технолошки поступак се састоји из цјелина:
1. Пријем и складиштење сировог млијека, 

2. Предгријевање млијека да би се обавила стандардизација, 

3. Стандардизација, 

4. Пастеризација, 

5. Припрема за коагулацију, 

6. Коагулација, 

7. Обрада груша, 

8. Пресовање, 

9. Сољење, 

10. Зријење, 

12. Прање и чишћење опреме, линија, погона.
3. Инвеститор Ивана Гаврић из Челопека,  дужна је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Ивана Гаврић из Челопека, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

У току изградње:
· Користити уређаје, возила и постројења која су класификована у категорију са минималним утицајем на околину.

· Вршити редовну техничку контролу возила и опреме на градилишту, као и користити горива са малим садржајем сумпора.

· Током извођења грађевинских радова на локацији градилишта примјенити све неопходне мјере да би дисперзија лебдећих честица у ваздуху била што мања.

· Током изградње користити само исправну и редовно сервисирану грађевинску механизацију која не испушта онечишћујуће супстанце у ваздух изнад граничних вриједности емисије.

У току експлоатације:
· Потребно је асфалтирати манипулативне и радне површине ради лакшег чишћења и одржавања.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.

· Адекватном организацијом рада спречити стварање гужве и застоја. 

· Сва уграђена технолошко-машинска опрема и инсталације морају одговарати важећим стандардима и нормама квалитета што ће се потврдити потребним атестима и употребним дозволама за све машине које буду инсталисане.
· Периодично вршити квалитативни мониторинг основних полутаната загађења ваздуха из котловнице. На основу добијених резултата по потреби вршити додатне мјере заштите.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
· Заштиту од повећане концентрације прашине на локацији нарочито у љетњем периоду вршити прскањем манипулативних површина воденим млазом.
· Вршити редован преглед и испитивања исправности уређаја, машина и опреме и вршити одржавање истих према упутству произвођача. 
· Уређаји, опрема и машине који емитују буку морају бити атестирани и тако конструисани или изоловани да у спољну средину не емитују буку. 
· Испитивања опреме, машина и уређаја, мора се вршити у складу са Законом о заштити на раду („Службени гласник Републике Српске", број: 1/08 и 13/10), односно у складу са Правилником о поступку и роковима превентивних и периодичних прегледа и испитивања опреме за рад и превентивних и периодичних испитивања услова радне средине („Службени гласник Републике Српске", број: 66/08, 52/09 и 107/09).
· Вршити замјену фреона Р22 у расхладним уређајима, са мање штетним на бази СО2, NH3. 

· Користити расхладни медијум који не садржи супстанце које оштећују озонски омотач према Уредби о постепеном искључивању супстанци које оштећују озонски омотач („Службени Гласник Републике Српске", број 94/05).
· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса.

· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
У току изградње:
· Примјенити мјере заштите при руковању машинским уљима, мазивима и нафтним дериватима, да би се спријечило њихово расипање.

· Извршити одводњу атмосферских вода како би се стабилизовале и заштитиле површине које су подложне евентуалним ерозионим процесима и спријечило одношење материјала.

· Изградити систем за сакупљање отпадних санитарних вода приликом формирања градилишта да не би дошло до неконтролисане одводње истих или за потребе радника поставити еколошке тоалете.

· Забрањено је депоновање, одлагање и складиштење било које врсте отпадних материја које би могле довести до контаминације воде за пиће индивидуалних стамбених објеката у околини.

· Радове на изградњи проводити тако да се не поремети хидраулички режим течења подземних вода.
У току експлоатације:
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Снабдијевање водом за санитарне и противпожарне потребе обезбједи из јавног водоводног система, мјерне уређаје - водомјере одржавати у исправном стању како је то предвиђено чл. 54. Закона о водама („Службени гласник Републике Српске", број 50/06, 92/09, 121/12 и 74/17).
· С обзиром да се ради о погону намијењеном за производњу, чување и складиштење намирница за људску прехрану, у самом процесу производње не смију се користити никакве хемијске супстанце. Употреба хемијских супстанци је дозвољена само у процесу чишћења и одржавања погона (стандардни детерџенти и дезинфекциона средства).

· Као дезинфекцијска средства могу се користити биоразградива средства, која посједују сигурносно технички лист.

· Забрањује се излијевање отпадне воде у реципијент без одговарајућег предтретмана у складу са Уредбом о класификацији вода и категоризацији водотока („Службени гласник Републике Српске", број: 42/01).
· Воду из технолошког процеса прераде млијека третирати на сепратору уља и масти. 
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Санитарне и фекалне отпадне воде из пословног простора одводити у септичку јаму која треба да задовољава услове прописане Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Одржавање септичке јаме вршити у складу са Правилником.
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са Правилником.
· Редовно одржавати објекте интерног система одводње отпадних вода и спријечити зачепљења и смањену пропусност одводних цијеви и канала.

· Уредити простор за смјештај посуда за одлагање чврстог отпада (спријечити расипање, отпада).
· Спречити неконтролисано расипање отпада.

· У случају акцидентних ситуација просипања горива мазива, уља и сличних средстава потребно је одмах извршити посипање пијеска (апсорбента) те прикупљање и санацију површине на којој се десило пролијевање.
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци.
· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете.
· Опасни отпад отпремати по настајању количине рентабилне за отпрему, а складиштење на локацији не смије бити дуже од 12 мјесеци, од момента настанка.
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

У току изградње:
· Дефинисати локацију депоновања материјала потребног за изградњу (обавеза извођача грађевиских радова прије почетка градње), а по завршеној изградњи исти уклонити.

· Пројектом утврдити локацију депоновања комуналног и грађевинског отпада, током извођења грађевинских радова.

· Комунални отпад сакупљати у контејнер за комунални отпад те дати на збрињавање локалном комуналном предузећу.

· Површински (хумусни) слој земљишта скинут са површине предметне локације прије извођења грађевинских радова употријебити за затравњивање слободних површина унутар локације.

· Депоновати сав материјал од скидања природног покрова земљишта на предвиђено мјесто у склопу градилишта и исти заштитити од појаве ерозије изазване водом или вјетром.

· Сав отпад који настаје током изградње предметног објекта прикупљати у намјенске посуде/контејнере, спријечити расипање отпада и збрињавати га од стране овлашћене институције.

· Грађевински отпад одвојено прикупљати на мјесту настанка, а након завршетка радова адекватно збринути.

У току експлоатације:
· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери за складиштење свих врста отпада на локацији морају бити јасно означени типом и нивоом опасности. 

· Забрањено је мјешање опасног и неопасног отпада на локацији. 

· Постојеће контејнере и канте, редовно празнити у сарадњи са надлежним комуналном предузећем.

· Постројење за спаљивање био масе у котловници периодично чистити и сервисирати у складу са техничким прописима и препорукама произвођача.
· Остатке од сира, јогурта и павлаке потребно je одлагати у канте, и редовно празнити у сарадњи са надлежним комуналним предузећем.

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду.

· Потребно је избјегавати употребе средстава за чишћење и дезинфекцију на бази активног хлора.

· Септичку јаму одржавати и периодично празнити од стране комуналне службе, најмање два пута годишње, а по потреби и чешће, у складу са Правилником о одводњи отпадних вода за подручја градова и насеља гдје нема јавне канализације („Службени гласник Републике Српске“, број 68/01).

· Сав други отпад-папирне вреће, пвц вреће, кесе, картонска амбалажа, стакло, одлагати у видно обиљежене контејнере по врстама отпада и одвозити на рециклажу.

· Контејнери морају бити лоцирани на чврстој водонепропусној подлози у наткривеном простору.

· Опасни отпад као што су: дезинфекциона средства, употребљени апсорбенс, крпе за брисање, заштитна одјећа као и други опасни отпад класификован као такав, одлагати у намјенске контејнере и посуде које осигуравају безбједно чување и преношење опасног отпада. 

· Обезбједити намјенско затворено буре за опасан отпад (контаминирани апсорбент, зауљене крпе, пуцвала итд.) поставити или у затворен простор или испод надстрешнице на чврстој подлози.
· Све уговоре за збрињавање свих врста отпада закључити са овлашћеним институцијама за збрињавање органског и комуналног отпада, класификованог по Правилнику о категоријама, испитивању и класификацији отпада („Службени гласник Републике Српске", број: 19/15 и 79/18).

· Водити евиденцију продукованих врста отпада. 

· Поштовати и проводити мјере и активности прописане  Планом управљања отпадом. 

· Инвеститор је дужан склопити Уговоре о збрињавању свих врста отпада у сарадњи са овлаштеним предузећем, а у складу са законским и подзаконским актима из области управљања отпадом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом („Службени гласник РС“, број: 111/13 и 106/15).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 
	Шифра отпада 
	Назив отпада 

	02 
	ОТПАДИ ОД ПОЉОПРИВРЕДЕ, ХОРТИКУЛТУРЕ, АКВАКУЛТУРЕ, ШУМАРСТВА, ЛОВА И РИБОЛОВА, ПРИПРЕМЕ И ПРЕРАДЕ ХРАНЕ 

	02 05 
	отпади од индустрије млијечних производа 

	02 05 01 
	материјали неподобни за потрошњу или обрад 

	02 01 02 
	муљеви од третмана течног отпада на мјесту настајања 

	02 01 03 
	отпади који нису другачије спецификован 

	10 
	ОТПАД ИЗ ТЕРМИЧКИХ ПРОЦЕСА 

	10 01 01 
	пепео, шљака и прашина из котла (изузев прашине из котла наведене у 10 01 04) 

	15 
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО 

	15 01 
	Амбалажа (укључујући посебно сакупљену амбалажу у комуналном отпаду) 

	15 01 01 
	папирна и картонска амбалажа 

	15 01 02 
	пластична амбалажа 

	15 02 
	апсорбенти, филтерски материјали, крпе за брисање и заштитна одјећа 

	15 02 03 
	апсорбенти, филтерски материјали, крпе за брисање и заштитна одјећа другачији од оних наведених у 15 02 02 

	18 
	ОТПАДИ ОД ЗДРАВСТВЕНЕ ЗАШТИТЕ ЉУДИ И ЖИВОТИЊА И/ИЛИ 
С ТИМ ПОВЕЗАНОГ ИСТРАЖИВАЊА (ИЗУЗЕВ ОТПАДА ИЗ КУХИЊА 
И РЕСТОРАНА КОЈИ НЕ ДОЛАЗИ ОД НЕПОСРЕДНЕ ЗДРАВСТВЕНЕ 
ЗАШТИТЕ) 

	18 02 06* 
	хемикалије које се састоје од опасних супстанци или садрже опасне супстанце 

	18 02 07 
	хемикалије другачије од оних наведених у 18 02 05 

	20 
	ОПШТИНСКИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ 

	20 01 
	Одвојено скупљене фракције (изузев 15 01) 

	20 01 41 
	Отпад од чишћење димњака 

	20 01 99 
	остале фракције које нису другачије спецификоване 

	20 03 
	Остали општински отпади 

	20 03 01 
	мијешани комунални отпад 

	20 03 04 
	муљеви од септичке јаме 

	20 03 99 
	комунални отпади који нису другачије спецификовани 


  Напомена: Опасни отпад у Каталогу отпада има ознаку звијездице (*)
            3.3.4.   Мјере заштите у случају инцидентних ситуација

Заштита од пожара и експлозије 
· поствити предвиђене противпожарне апарате,
· извршити обуку радника,
· електроинсталације машина и инсталисане опреме морају се контролисати и одржавати у исправном стању. 
· контролисати громобранску инсталацију.
· инсталацијама постројења дозвољено је руковање само овлаштеном и оспособљеном особљу. 

            3.3.5.   Мјере након затварања постројења
· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора („Службени гласник Републике Српске", број: 40/2013, 2/2015 - одлука УС, 106/2015 и 3/2016 - испр., 104/2018 -одлука УС и 84/2019), чл. 149.

· Власник објекта може приступити уклањању објекта или његовог дијела, ако није ријеч о уклањању на основу инспекцијског рјешења, само на основу дозволе за уклањање.

· Дозволу за уклањање издаје орган надлежан за просторно уређење у јединици локалне самоуправе, а за објекте из члана 60. став 2. овог закона дозволу за уклањање издаје Министарство.  
       3.4. Инвеститор, Ивана Гаврић из Челопека, обавезна је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у трећој зони. Дозвољени нивои вањске буке дати су у сљедећој табели. 

Табела 2:  Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 

          4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 3: Дозвољене граничне вриједности параметара у отпадним водама које се могу испуштати у површинске воде
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500


         4.3. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12).
Табела 4. Граничне вриједности, толерантне вриједности и граница толеранције за заштиту здравља људи
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензин

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3

	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења

	Циљна вриједност за суспендоване честице РМ2.5


	Период узимања средње вриједности

мјерења
	Циљна вриједност



	Календарска година
	25 µg/m3


5. Мониторинг
       5.1.  Одговорно лице Ивана Гаврић из Челопека, дужно је спроводити мониторинг загађујућих материја у периоду важења еколошке дозволе на сљедећи начин:

	Предмет
мониторинга
	Параметар који се осматра
	Мјесто вршења мониторинга
	Начин вршења
мониторинга одабраног
фактора/ врста опреме за
мониторинг
	Вријеме
вршења
мониторинга
сталан или
повремен
мониторинг
	Разлог
због чега
се врши
мониторинг
одређеног
параметра

	Квалитет ваздуха


	Изршити мјерење

параметара

показатеља квалитета

ваздуха SO2, NO2,

CO и PM10
	Локација

предметног

објекта
	Мониторинг имисија загађујућих материја у складу са Уредбом о вриједностима квалитета

Ваздуха (“Сл.гласник

Републике Српске”, бр.124/12)
	По налогу

инспектора
	Утврђивање

утицаја на

квалитет

ваздуха

	
	Изршити мјерење

емисије у ваздух из

постројења за

спаљивање биомасе CO, органски спојеви

изражени као

угљеник, чврсте честице, димни број
	Димовод

котловнице
	Емисија из котловнице у

складу са Правилником о

ограничењу емисије у

ваздух из постројења за

спаљивање биомасе

(„Сл. гласник Републике

Српске“ бр.85/05)
	По налогу

инспектора
	

	Квалитет воде


	Физичко- хемијски и биолошки параметри-основни показатељи квалитета воде
	На мјесту прије
испуштања у
крајни
рецепијент
	Анализу отпадних вода вршити у складу са
Правилником о
испуштању отпадних вода у јавну канализацију
(„Сл.гласник Републике
Српске“, бр. 44/01)
	Два пута у току године или по налогу
инспектора
	Утврђивање
утицаја
отпадних вода на квалитет
површинских
и подземних
вода

	Ниво буке
	Извршити мјерење

нивоа буке
	Локација

предметног

објекта и на

граници парцеле

према

најближим

објектима
	Мјерење буке вршити у

складу са Правилником о

гр.  вриједностима

интензитета буке

(„Сл.гласник Републике

Српске", бр. 2/23)
	Једном у

две (2)

године или по

налогу

инспектора
	Утврђивање

утицаја буке

на животну

средину

	Квалитет земљишта
	Визуелно
надгледање
површина локације
	На локацији
	Узимање узорка
земљишта у случају
акцидентних ситуација или
по налогу инспелтора
	У случају
акцидента или
по налогу
инспектора
	Просипање
сировина,

отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
          9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
         10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
         11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Ивана Гаврић из Челопека,  дана 27.03.2023.год., поднела је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат мљекаре који се налази у насељеном мјесту Баљковица, град Зворник, на грађевинској парцели означеној као к.ч. број: 2513/2 К.О. Незук.
         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења.

         Захтјев је употпуњен 21.06.2023.године.

Инвеститор је уз Захтјев за издавање еколошке дозволе, поред Доказа број протокола: 2475-06/23 од маја 2023.године, приложио и сљедећу документацију:
· Уговор о поклону некретнина, број: ОПУ 94/2023, нотар Слађана Тешановић, Бијељина.

· Земљишнокњижни извадак, Републичка управа за геодетске и имовинско – правне послове, ПЈ Зворник, број: 21.21/714.1-1-331/23 од 22.03.2023.год.

· Рјешење, Републичка управа за геодетске и имовинско – правне послове, ПЈ Зворник, број: 21.21/952.1-246/23 од 21.03.2023.год

· Локацијски услови, Одјељење за просторно уређење Градска управа Града Зворник, број: 04-364-11/2023 од 13.03.2023.год.
· Рјешење, А.Д. „ВОДОВОД И КОМУНАЛИЈЕ“ Зворник, број: 1142 од 16.3.2023.год.
· Копија катастарског плана, Републичка управа за геодетске и имовинско – правне послове, ПЈ Зворник, К.О. Незук, број плана: 5, од 10.02.2023.год.

· Рјешење о издавању грађевинске дозволе, Одјељење за просторно уређење Градска управа Града Зворник, број: 04-361-355/2023 од 28.03.2023.год.

· Рјешење о електро-енергетској сагласности, МХ „ЕРС“-МП а.д. Требиње –ЗЕДП „Електро – Бијељина“ а.д. Бијељина, број: 2968-35/23 од 17.03.2023.год..
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 28.06.- 28.07.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

